舁石行
作者：許及之
朝代：宋

paragraphs: 沙河塘路飛晴泥，夾道睨立如鳧鷖。
千夫舁石自何所，相以柝節當鼓鼙。
一夫流喝相和答，聲與步應如采齊。
觀者跼蹐汗通下，彼獨閒暇輕如携。
此石非是裝玉砌，此石非是築金堤。
不爲文陛儀禁衛，定作潤礎承榱題。
儼然一柱方峙立，何者偃植爲拱枅。
嗚呼自昔良工心獨苦，大材小用俱難取。